nibzard/narodne-novine-full-text-markdown huggingface dataset:
## Uredba o dopunama Uredbe o nazivima radnih mjesta i koeficijentima složenosti poslova u državnoj službi

### NN 77/2010 (19.6.2010.), Uredba o dopunama Uredbe o nazivima radnih mjesta i koeficijentima složenosti poslova u državnoj službi

VLADA REPUBLIKE HRVATSKE

2218

Na temelju članka 78. stavaka 1. i 2. i članka 109. stavka 1. Zakona o državnim službenicima i namještenicima (»Narodne novine«, broj 27/2001), a u vezi s člankom 144. stavkom 2. točkom a) Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 4. lipnja 2010. godine donijela

UREDBU

O DOPUNAMA UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U DRŽAVNOJ SLUŽBI

Članak 1.

U Uredbi o nazivima radnih mjesta i koeficijentima složenosti poslova u državnoj službi (»Narodne novine«, broj 37/2001, 38/2001 – ispravak, 71/2001, 89/2001, 112/2001, 7/2002 – ispravak, 17/2003, 197/2003, 21/2004, 25/2004, 66/2005, 131/2005, 11/2007, 47/2007, 109/2007, 58/2008, 32/2009, 140/2009, 21/2010 i 38/2010), u članku 7. stavku 1. podstavku a) Položaji I. vrste u točki 2a. iza radnog mjesta »zamjenik predstojnika Ureda za zakonodavstvo« dodaje se radno mjesto koje glasi:

»zamjenik predstojnika Ureda za središnju javnu nabavu«

U točki 2b. iza radnog mjesta »pomoćnik predstojnika Ureda za zakonodavstvo« dodaje se radno mjesto koje glasi:

»pomoćnik predstojnika Ureda za središnju javnu nabavu«.

U podstavku c) Radna mjesta I. vrste u točki 3. iza radnog mjesta »savjetnik u Uredu za zakonodavstvo« dodaje se radno mjesto koje glasi:

»savjetnik u Uredu za središnju javnu nabavu«

Iza točke 5. dodaje se točka 6. koja glasi:

»6. stručni suradnik u Uredu za središnju javnu nabavu 1,75

Stručni uvjeti za točku 6.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje jedna godina radnog iskustva na odgovarajućim poslovima, ostali uvjeti prema općem aktu.«

U podstavku e) Radna mjesta III. vrste dodaje se točka 1. koja glasi:

»1. stručni referent u Uredu za središnju javnu nabavu 1,10

Stručni uvjeti za točku 1.: srednja stručna sprema, najmanje jedna godina radnog iskustva na odgovarajućim poslovima, ostali uvjeti prema općem aktu.«

Dosadašnja točka 1. postaje točka 2.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 120-02/10-01/01

Urbroj: 5030105-10-6

Zagreb, 4. lipnja 2010.

Predsjednica
Jadranka Kosor, dipl. iur., v. r.

Uredba, NN 77/2010-2218
## Odluka o izmjenama i dopunama Odluke o imenovanju osoba nadležnih za upravljanje instrumentom pretpristupne pomoći (IPA)

### NN 77/2010 (19.6.2010.), Odluka o izmjenama i dopunama Odluke o imenovanju osoba nadležnih za upravljanje instrumentom pretpristupne pomoći (IPA)

VLADA REPUBLIKE HRVATSKE

2219

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članaka 4. i 5. Zakona o sustavu provedbe programa Europske unije i sustavu provedbe projekata financiranih iz sredstava zajmova i darovnica iz ostalih inozemnih izvora (»Narodne novine«, broj 58/2006), Vlada Republike Hrvatske je na sjednici održanoj 4. lipnja 2010. godine donijela

ODLUKU

O IZMJENAMA I DOPUNAMA ODLUKE O IMENOVANJU OSOBA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA)

I.

U Odluci o imenovanju osoba nadležnih za upravljanje Instrumentom pretpristupne pomoći (IPA) – »Narodne novine«, br. 34/2008, 125/2008, 6/2009, 83/2009, 105/2009, 140/2009, 153/2009 i 14/2010, u točki VI. stavku 2. iza riječi: »Marija Tufekčić, ravnateljica Središnje agencije« dodaju se riječi: »odnosno Željka Kovačić, ravnateljica Agencije za regionalni razvoj Republike Hrvatske, po okončanju prijenosa ovlasti na Agenciju za regionalni razvoj Republike Hrvatske«.

II.

U točki VII. dodaje se novi stavak 1. koji glasi: »Osobom nadležnom za upravljanje i provedbu cjelokupne treće komponente programa IPA Regionalni razvoj – promet, imenuje se Tomislav Mihotić, državni tajnik u Ministarstvu mora, prometa i infrastrukture.«.

U dosadašnjem stavku 1. koji postaje stavak 2. riječi: »Stjepan Bestijanić« zamjenjuju se riječima: »Branimir Jerneić«.

Dosadašnji stavak 2. postaje stavak 3.

III.

U točki IX. stavku 1. riječi: »Tajana Kesić Šapić, državna tajnica« zamjenjuju se riječima: »Robert Markt, državni tajnik«.

IV.

U točki X. stavku 1. riječi: »Vera Babić, državna tajnica« zamjenjuju se riječima: »Krešimir Rožman, državni tajnik«.

V.

U točki XI. stavku 1. riječi: »Gabrijela Krasić, državna tajnica u Ministarstvu poljoprivrede, ribarstva i ruralnog razvoja« zamjenjuju riječima: »Žaklina Jurišić, ravnateljica Uprave za ruralni razvoj – Upravna direkcija SAPARD/IPARD programa u Ministarstvu poljoprivrede, ribarstva i ruralnog razvoja«.

Stavak 2. mijenja se i glasi: »Osobom nadležnom za poslove koje u sklopu pete komponente programa IPA Ruralni razvoj obavlja Agencija za plaćanja u poljoprivredi, ribarstvu i ruralnom razvoju, imenuje se Anica Lucević, ravnateljica Agencije za plaćanja u poljoprivredi, ribarstvu i ruralnom razvoju.«.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 400-01/05-02/01

Urbroj: 5030104-10-13

Zagreb, 4. lipnja 2010.

Predsjednica
Jadranka Kosor, dipl. iur., v. r.

Uredba, NN 77/2010-2219
## Rješenje o dopuni i izmjeni Liste stečajnih upravitelja

### NN 77/2010 (19.6.2010.), Rješenje o dopuni i izmjeni Liste stečajnih upravitelja

MINISTARSTVO PRAVOSUĐA

2221

Na temelju članka 21. stavak 1. Stečajnog zakona (»Narodne novine«, broj 44/96, 29/99, 129/00, 123/03 i 82/06) i članka 2. stavak 1. Pravilnika o utvrđivanju Liste stečajnih upravitelja (»Narodne novine« broj 65/07) ministar pravosuđa donosi

RJEŠENJE

O DOPUNI I IZMJENI LISTE STEČAJNIH UPRAVITELJA

1. Lista stečajnih upravitelja utvrđena Rješenjem ministrice pravosuđa klasa: 133-04/07-01/3, urbroj: 514-06-02/1-07-1 od 20. srpnja 2007. godine (»Narodne novine« broj 77/07, 119/07, 47/08, 74/08, 107/08, 45/09, 85/09, 130/09 i 38/10) dopunjuje se i uvrštavaju se:

|  |  |  |  |  |  |  |
| --- | --- | --- | --- | --- | --- | --- |
| Red.  br. | Ime i prezime | Odvjetnik MB | Zanimanje | Rješenje (svjedodžba) o položenom ispitu za stečajnog upravitelja | Radno iskustvo | Adresa – telefon |
| 266. | GORDANA MURAJA |  | mag. prava | UP/I-133-04/10-01/3 od  18. ožujka 2010. g. | stečajni  upravitelj | Velika Gorica, Kralja Petra  Svačića 10 |
| 267. | ANAMARIA IVANKOVIĆ | DA, MB:  80430988 | mag. prava | UP/I-133-04/09-01/19 od  14. siječnja 2010. g. |  | Zagreb, Vlaška 7 |
| 268. | STJEPAN SABLJARIĆ |  | dipl. pravnik | UP/I-133-04/10-01/2 od  18. ožujka 2010. g. |  | Karlovac, Vinički put 7 |
| 269. | SANJA MARKOVIĆ | DA, MB:  80161421 | dipl. pravnik | UP/I-133-04/09-01/12 od  18. ožujka 2010. g. |  | Osijek, L. Jagera 24 |
| 270. | ANA VIČEVIĆ-GRAČANIN |  | dipl. pravnik | UP/I-133-04/10-01/4 od  18. ožujka 2010. g. |  | Rijeka, F. Matkovića 17 |
| 271. | BOŽIDAR HIŽMAN |  | dipl. ekonomist | UP/I-133-04/09-01/7 od  22. travnja 2010. g. |  | Zagreb, Z. Rogoza 1 |
| 272. | BRUNO GALISTA |  | dipl. pravnik | UP/I-133-04/10-01/6 od  22. travnja 2010. g. |  | Slavonski Brod, Ul. J.  Runjanina 58 |
| 273 | DRAGOLJUB RADOJEVIĆ |  | dipl. pravnik | UP/I-133-04/03-01/30 od  3. srpnja 2003. g. |  | Podstrana, Grljevačka 11 |

II. Osobe iz točke 1. ovog Rješenja uvrštavaju se na Listu stečajnih upravitelja na vrijeme od četiri godine.

III. Pod rednim brojem »130. Predrag Gamulin, dipl. ing. brodogradnje iz Zagreba, Kranjčevićeva 2« briše se na vlastiti zahtjev sa Liste stečajnih upravitelja.

IV. Ova Lista stečajnih upravitelja primjenjuje se danom objave u »Narodnim novinama«.

Klasa: 133-04/07-01/3

Urbroj: 514-02-02-10-9

Zagreb, 31. svibnja 2010.

Ministar
dr. sc. Ivan Šimonović, v. r.

Rješenje, NN 77/2010-2221
## Rješenje kojim se društvu Zagrebačka burza d.d., Zagreb odobrava Cjenik burzovnih usluga

### NN 77/2010 (19.6.2010.), Rješenje kojim se društvu Zagrebačka burza d.d., Zagreb odobrava Cjenik burzovnih usluga

HRVATSKA AGENCIJA ZA NADZOR FINANCIJSKIH USLUGA

2224

Na temelju odredaba članka 15. točka 4. alineja 1., članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 295. stavak 2. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, na zahtjev društva Zagrebačka burza d.d., Zagreb, Ivana Lučića 2a/22, u predmetu odobrenja Cjenika burzovnih usluga na sjednici održanoj 10. lipnja 2010. donijela je

RJEŠENJE

1. Društvu Zagrebačka burza d.d., Zagreb, Ivana Lučića 2a/22, odobrava se Cjenik burzovnih usluga.

2. Izreka ovog rješenja objavit će se u »Narodnim novinama«.

Klasa: UP/I-451-04/09-04/3

Urbroj: 326-111/10-10

Zagreb, 10. lipnja 2010.

Predsjednik Uprave
Ante Samodol, v. r.

Rješenje, NN 77/2010-2224
## Rješenje kojim se Ivanu Petroviću izdaje odobrenje za rad brokera na neodređeno vrijeme

### NN 77/2010 (19.6.2010.), Rješenje kojim se Ivanu Petroviću izdaje odobrenje za rad brokera na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

2225

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Ivana Petrovića iz Zagreba, Grge Novaka 5, za izdavanje odobrenja za rad brokera, na sjednici održanoj 10. lipnja 2010. godine donijela je

RJEŠENJE

1. Ivanu Petroviću iz Zagreba, Grge Novaka 5, izdaje se odobrenje za rad brokera, na neodređeno vrijeme.

2. Podaci iz ovog rješenja upisuje se u Registar brokera, koji vodi Hrvatska agencija za nadzor financijskih usluga, pod rednim brojem 416.

3. Izreka ovog rješenja objavit će se u »Narodnim novinama«.

Klasa: UP/I-451-04/10-07/22

Urbroj: 326-111/10-4

Zagreb, 10. lipnja 2010.

Predsjednik Uprave
Ante Samodol, v. r.

Rješenje, NN 77/2010-2225
## Rješenje kojim se Domagoju Horvatičeku izdaje odobrenje za rad investicijskog savjetnika na neodređeno vrijeme

### NN 77/2010 (19.6.2010.), Rješenje kojim se Domagoju Horvatičeku izdaje odobrenje za rad investicijskog savjetnika na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

2226

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Domagoja Horvatičeka iz Zagreba, Sibeliusova 1, za izdavanje odobrenja za rad investicijskog savjetnika, na sjednici održanoj 10. lipnja 2010. godine donijela je

RJEŠENJE

1. Domagoju Horvatičeku iz Zagreba, Sibeliusova 1, izdaje se odobrenje za rad investicijskog savjetnika, na neodređeno vrijeme.

2. Podaci iz ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 180.

3. Izreka ovog rješenja objavit će se u »Narodnim novinama«.

Klasa: UP/I-451-04/10-08/22

Urbroj: 326-111/10-3

Zagreb, 10. lipnja 2010.

Predsjednik Uprave
Ante Samodol, v. r.

Rješenje, NN 77/2010-2226
## Rješenje kojim se Nataši Kapetanović daje odobrenje za obavljanje funkcije člana Uprave društva Grawe Hrvatska d.d., Zagreb

### NN 77/2010 (19.6.2010.), Rješenje kojim se Nataši Kapetanović daje odobrenje za obavljanje funkcije člana Uprave društva Grawe Hrvatska d.d., Zagreb

HRVATSKA AGENCIJA ZA NADZOR FINANCIJSKIH USLUGA

2227

Na temelju odredbi članka 15. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Nadzornog odbora društva Grawe Hrvatska d.d. Zagreb, Ulica Grada Vukovara 5, za izdavanje odobrenja za obavljanje funkcije člana Uprave, na sjednici održanoj 10. lipnja 2010. godine donijela je

RJEŠENJE

I. Nataši Kapetanović iz Zagreba, Hribarov prilaz 2, rođenoj 29. svibnja 1970. u Splitu, daje se odobrenje za obavljanje funkcije člana Uprave društva Grawe Hrvatska d.d. Zagreb, Ulica Grada Vukovara 5.

II. Izreka ovog rješenja objavit će se u »Narodnim novinama«.

Klasa: UP/I-453-02/10-30/8

Urbroj: 326-112-10-5

Zagreb, 10. lipanj 2010.

Predsjednik Uprave
Ante Samodol, v. r.

Rješenje, NN 77/2010-2227
## Rješenje kojim se društvu Wüstenrot stambena štedionica d.d., Zagreb, izdaje suglasnost za obavljanje djelatnosti zastupanja u osiguranju

### NN 77/2010 (19.6.2010.), Rješenje kojim se društvu Wüstenrot stambena štedionica d.d., Zagreb, izdaje suglasnost za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2228

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva Wüstenrot stambena štedionica d.d. Zagreb, Heinzelova 33a, zastupanog po opunomoćeniku Nenadu Pešutu, odvjetniku iz Zagreba, Miramarska 24, za izdavanje suglasnosti za obavljanje djelatnosti zastupanja u osiguranju, na sjednici održanoj 10. lipnja 2010. donijela je

RJEŠENJE

I. Društvu Wüstenrot stambena štedionica d.d. Zagreb, Heinzelova 33a, izdaje se suglasnost za obavljanje djelatnosti zastupanja u osiguranju.

II. Izreka ovog rješenja objavit će se u »Narodnim novinama«.

Klasa: UP/I-453-02/10-37/26

Urbroj: 326-112-10-5

Zagreb, 10. lipnja 2010.

Predsjednik Uprave
Ante Samodol, v. r.

Rješenje, NN 77/2010-2228
## Rješenje kojim se društvu Bilijon društvo s ograničenom odgovornošću za usluge, Zagreb, izdaje dozvola za obavljanje poslova zastupanja u osiguranju

### NN 77/2010 (19.6.2010.), Rješenje kojim se društvu Bilijon društvo s ograničenom odgovornošću za usluge, Zagreb, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2229

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Slavena Marelje iz Zagreba, Petrovaradinska 1c, zastupanog po opunomoćeniku Krunoslavu Katičiću, odvjetniku iz Zagreba, Vlaška 79, vlasnika društva Bilijon društvo s ograničenom odgovornošću za usluge, Zagreb, Petrovaradinska 1c, za izdavanje dozvole za obavljanje poslova zastupanja u osiguranju, na sjednici održanoj 10. lipnja 2010. donijela je

RJEŠENJE

I. Društvu Bilijon društvo s ograničenom odgovornošću za usluge, Zagreb, Petrovaradinska 1c, izdaje se dozvola za obavljanje poslova zastupanja u osiguranju.

II. Društvo Bilijon društvo s ograničenom odgovornošću za usluge, Zagreb, Petrovaradinska 1c, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/27

Urbroj: 326-112-10-3

Zagreb, 10. lipnja 2010.

Predsjednik Uprave
Ante Samodol, v. r.

Rješenje, NN 77/2010-2229
## Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene i dopune Prospekta otvorenog investicijskog fonda s javnom ponudom ZB euroaktiv

### NN 77/2010 (19.6.2010.), Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene i dopune Prospekta otvorenog investicijskog fonda s javnom ponudom ZB euroaktiv

HRVATSKA AGENCIJA ZA NADZOR FINANCIJSKIH USLUGA

2230

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) članka 105. stavak 1. i članka 109. Zakona o investicijskim fondovima (»Narodne novine«, broj 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima ZB Invest d.o.o., Zagreb, Ivana Lučića 2a, u predmetu odobrenja izmjena i dopuna Prospekta otvorenog investicijskog fonda s javnom ponudom ZB euroaktiv, na sjednici održanoj 10. lipnja 2010. godine donosi:

RJEŠENJE

1. Društvu za upravljanje investicijskim fondovima ZB Invest d.o.o., Zagreb, Ivana Lučića 2a, odobravaju se izmjene i dopune Prospekta otvorenog investicijskog fonda s javnom ponudom ZB euroaktiv.

2. Društvo za upravljanje investicijskim fondovima ZB Invest d.o.o., Zagreb, Ivana Lučića 2a, obvezno je objaviti izmjene Prospekta otvorenog investicijskog fonda s javnom ponudom ZB euroaktiv u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/10-09/18

Urbroj: 326-113-10-3

Zagreb, 10. lipnja 2010.

Predsjednik Uprave
Ante Samodol, v. r.

Rješenje, NN 77/2010-2230
## Rješenje kojim se daje suglasnost Allianz ZB d.o.o., Zagreb, na imenovanje člana Nadzornog odbora društva Aleksandre Cvetković

### NN 77/2010 (19.6.2010.), Rješenje kojim se daje suglasnost Allianz ZB d.o.o., Zagreb, na imenovanje člana Nadzornog odbora društva Aleksandre Cvetković

HRVATSKA AGENCIJA ZA NADZOR FINANCIJSKIH USLUGA

2231

Na temelju odredbi članka 15. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05) primjenom odredbi članka 14., 15. i 27a. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), Uprava Hrvatske agencije za nadzor financijskih usluga odlučujući o zahtjevu za odobravanje imenovanja člana Nadzornog odbora Allianz ZB d.o.o. društva za upravljanje dobrovoljnim mirovinskim fondovima, Zagreb, Ivana Lučića 2/A, na sjednici održanoj 10. lipnja 2010. godine donijela je

RJEŠENJE

1. Daje se suglasnost Allianz ZB d.o.o. društvu za upravljanje dobrovoljnim mirovinskim fondovima, Zagreb, Ivana Lučića 2/A, na imenovanje člana Nadzornog odbora društva Aleksandre Cvetković iz Zagreba, Lička 31.

2. Izreka ovog rješenja objavit će se u »Narodnim novinama«.

Klasa: UP/I-140-01/10-31/05

Urbroj: 326-113-10-3

Zagreb, 10. lipnja 2010.

Predsjednik Uprave
Ante Samodol, v. r.

Rješenje, NN 77/2010-2231
## Rješenje kojim se daje suglasnost Allianz ZB d.o.o., Zagreb, na imenovanje člana Nadzornog odbora društva Kristijana Buka

### NN 77/2010 (19.6.2010.), Rješenje kojim se daje suglasnost Allianz ZB d.o.o., Zagreb, na imenovanje člana Nadzornog odbora društva Kristijana Buka

HRVATSKA AGENCIJA ZA NADZOR FINANCIJSKIH USLUGA

2232

Na temelju odredbi članka 15. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05) primjenom odredbi članka 14., 15. i 27a. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), Uprava Hrvatske agencije za nadzor financijskih usluga odlučujući o zahtjevu za odobravanje imenovanja člana Nadzornog odbora Allianz ZB d.o.o. društva za upravljanje dobrovoljnim mirovinskim fondovima, Zagreb, Ivana Lučića 2/A, na sjednici održanoj 10. lipnja 2010. godine donijela je

RJEŠENJE

1. Daje se suglasnost Allianz ZB d.o.o. društvu za upravljanje dobrovoljnim mirovinskim fondovima, Zagreb, Ivana Lučića 2/A, na imenovanje člana Nadzornog odbora društva Kristijana Buka iz Zagreba, Braće Domany 6.

2. Izreka ovog rješenja objavit će se u »Narodnim novinama«.

Klasa: UP/I-140-01/10-31/03

Urbroj: 326-113-10-2

Zagreb, 10. lipnja 2010.

Predsjednik Uprave
Ante Samodol, v. r.

Rješenje, NN 77/2010-2232
## Rješenje kojim se daje suglasnost Allianz ZB d.o.o., Zagreb na imenovanje člana Nadzornog odbora društva Radovana Abramovića

### NN 77/2010 (19.6.2010.), Rješenje kojim se daje suglasnost Allianz ZB d.o.o., Zagreb na imenovanje člana Nadzornog odbora društva Radovana Abramovića

HRVATSKA AGENCIJA ZA NADZOR FINANCIJSKIH USLUGA

2233

Na temelju odredbi članka 15. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05) primjenom odredbi članka 14., 15. i 27a. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), Uprava Hrvatske agencije za nadzor financijskih usluga odlučujući o zahtjevu za odobravanje imenovanja člana Nadzornog odbora Allianz ZB d.o.o. društva za upravljanje dobrovoljnim mirovinskim fondovima, Zagreb, Ivana Lučića 2/A, na sjednici održanoj 10. lipnja 2010. godine donijela je

RJEŠENJE

1. Daje se suglasnost Allianz ZB d.o.o. društvu za upravljanje dobrovoljnim mirovinskim fondovima, Zagreb, Ivana Lučića 2/A, na imenovanje člana Nadzornog odbora društva Radovana Abramovića iz Zagreba, Lojenov prilaz 10.

2. Izreka ovog rješenja objavit će se u »Narodnim novinama«.

Klasa: UP/I-140-01/10-31/04

Urbroj: 326-113-10-2

Zagreb, 10. lipnja 2010.

Predsjednik Uprave
Ante Samodol, v. r.

Rješenje, NN 77/2010-2233
## Pravilnik o izmjenama i dopunama Pravilnika o stručnom ispitu za agenta posredovanja u prometu nekretnina

### NN 77/2010 (19.6.2010.), Pravilnik o izmjenama i dopunama Pravilnika o stručnom ispitu za agenta posredovanja u prometu nekretnina

HRVATSKA GOSPODARSKA KOMORA

2234

Na temelju članka 30. stavka 7. Zakona o posredovanju u prometu nekretnina (»Narodne novine« br. 107/2007.) i članka 26. Statuta Hrvatske gospodarske komore (»Narodne novine« br. 11/94 – pročišćeni tekst, 108/95, 19/96, 64/01) Upravni odbor Hrvatske gospodarske komore na 6. sjednici održanoj 9. lipnja 2010. godine, uz suglasnost ministarstva nadležnog za gospodarstvo donosi

PRAVILNIK

O IZMJENAMA I DOPUNAMA PRAVILNIKA O STRUČNOM ISPITU ZA AGENTA POSREDOVANJA U PROMETU NEKRETNINA

Članak 1.

U Pravilniku o stručnom ispitu za agenta posredovanja u prometu nekretnina (»Narodne novine« br. 56/2008) u članku 11. stavku 3. iza riječi: »najviše«, umjesto riječi: »dva mjeseca«, trebaju stajati riječi: »šest mjeseci«.

Članak 2.

U članku 21. stavku 1. iza riječi: »položi«, umjesto riječi: »jedan«, treba stajati riječ: »dva«.

U stavku 2. iza riječi: »duži« umjesto riječi: »devedeset dana«, trebaju stajati riječi: »stoosamdeset dana«.

Članak 3.

U članku 24. stavku 2. iza riječi: »kuna« briše se točka i dodaje se zarez i riječi: »po predmetu«.

Članak 4.

U obrascu N-1 koji je u Prilogu br. 1. Pravilnika iza rubrike 4. dodaje se nova rubrika 5. koja glasi: »5. OIB«.

Dosadašnje rubrike 5. – 13. postaju rubrike 6. – 14.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 003-05/10-02/03

Urbroj: 311-01/01-10-02

Zagreb, 9. lipnja 2010.

Predsjednik
Nadan Vidošević, v. r.

Pravilnik, NN 77/2010-2234
## Odluka o prirezu porezu na dohodak Grada Novske

### NN 77/2010 (19.6.2010.), Odluka o prirezu porezu na dohodak Grada Novske

GRAD NOVSKA

2237

Na temelju članka 30.a Zakona o financiranju jedinica lokalne i područne (regionalne) samouprave (»Narodne novine« br. 117/93, 69/97, 33/00,127/00, 59/01, 107/01, 117/01, 150/02, 147/03, 132/06, 26/07, – Odluka USRH i 73/08) i članka 36. Statuta Grada Novske (»Službeni vjesnik« br. 24/09) Gradsko vijeće Grada Novske na sjednici održanoj dana 10. lipnja 2010. godine donijelo je

ODLUKU

O PRIREZU POREZU NA DOHODAK

Članak 1.

Prirez porezu na dohodak plaćaju obveznici poreza na dohodak, koji imaju prebivalište ili stalno boravište na području grada Novske, na osnovu Zakona o financiranju jedinica lokalne i područne (regionalne) samouprave, Zakona o porezu na dohodak te Pravilnika o porezu na dohodak.

Članak 2.

Vrste poreza na dohodak, obračun, način i rokovi plaćanja, kao i oslobođenja plaćanja poreza na dohodak, propisani su Zakonom o porezu na dohodak, i isto se primjenjuje i kod utvrđivanja i naplate prireza porezu na dohodak.

Članak 3.

Osnovicu za obračun prireza porezu na dohodak čini ukupan iznos obračunanog poreza na dohodak.

Prirez porezu na dohodak plaća se po stopi od 10% od utvrđene osnovice.

Članak 4.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. srpnja 2010. godine.

Klasa: 410-01/10-01/05

Urbroj: 2176/04-01-10-2

Novska, 10. lipnja 2010.

Predsjednik
Gradskog vijeća Grada Novske
Velimir Jakupec, v. r.

Odluka, NN 77/2010-2237
## Indeks potrošačkih cijena u svibnju 2010. godine

### NN 77/2010 (19.6.2010.), Indeks potrošačkih cijena u svibnju 2010. godine

DRŽAVNI ZAVOD ZA STATISTIKU

2238

Državni zavod za statistiku objavljuje

INDEKS

POTROŠAČKIH CIJENA U SVIBNJU 2010. GODINE

Indeks potrošačkih cijena u svibnju 2010. godine u odnosu na travanj 2010. godine iznosi 100,2.

Klasa: 957-04/10-01/15

Urbroj: 555-09-07-01-10-15

Zagreb, 15. lipnja 2010.

Ravnatelj
dr. sc. Ivan Kovač, v. r.

Ostalo, NN 77/2010-2238
## Stopa promjene proizvođačkih cijena industrijskih proizvoda u svibnju 2010.

### NN 77/2010 (19.6.2010.), Stopa promjene proizvođačkih cijena industrijskih proizvoda u svibnju 2010.

DRŽAVNI ZAVOD ZA STATISTIKU

2239

Državni zavod za statistiku objavljuje

STOPU PROMJENE

PROIZVOĐAČKIH CIJENA INDUSTRIJSKIH PROIZVODA U SVIBNJU 2010.

Stopa promjene proizvođačkih cijena industrijskih proizvoda u svibnju 2010. u odnosu na travanj 2010. iznosi 0,5.

Klasa: 954-02/10-01/91

Urbroj: 555-06-04-03-10-05

Zagreb, 14. lipnja 2010.

Ravnatelj
dr. sc. Ivan Kovač, v. r.

Ostalo, NN 77/2010-2239
## Ispravak Odluke o utvrđivanju popisa posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje

### NN 77/2010 (19.6.2010.), Ispravak Odluke o utvrđivanju popisa posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2240

U Odluci o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje objavljenoj u »Narodnim novinama« broj 69/10., uočena je pogreška te se daje

ISPRAVAK

ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju popisa posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje (»Narodne novine« broj 69/10.), u članku 1. Tablici 2. »Lijekovi za hemofiliju-samo za kućno liječenje« podaci pod: ATK šifra: »B02BD08« mijenjaju se i glase:

Tablica 2.

|  |  |  |  |  |  |  |
| --- | --- | --- | --- | --- | --- | --- |
| » | Grupe lijekova | ATK šifra | Nezaštićeno ime | Oblik i jačina lijeka | Najviša cijena | « |
| Lijekovi za hemofiliju – samo za kućno liječenje | BO2BDO8 | aktivirani  rekombinantni  čimbenik VII A | boč. lxlmg  boč. 1x1,2 mg | 4.507,31  5.408,78 |
| boč. 1x2 mg  boč. 1x2,4 mg | 9.014,63  10.817,56 |
| boč. 1x4,8 mg  boč. 1x5 mg | 21.635,11  22.536,57 |

Klasa: 025-04/10-01/109
Urbroj: 338-01-01-10-2
Zagreb, 14. lipnja 2010.

Predsjednik
Upravnog vijeća Hrvatskog zavoda
za zdravstveno osiguranje
Dražen Jurković, dr. med., v. r.

Odluka, NN 77/2010-2240
## Odluka o imenovanju predsjednika i članova Komisije za pomilovanja Republike Hrvatske

### NN 78/2010 (23.6.2010.), Odluka o imenovanju predsjednika i članova Komisije za pomilovanja Republike Hrvatske

PREDSJEDNIK REPUBLIKE HRVATSKE

2241

Na temelju odredbe članka 97. alineje 4. i članka 106. Ustava Republike Hrvatske, donosim

ODLUKU

O IMENOVANJU PREDSJEDNIKA I ČLANOVA KOMISIJE ZA POMILOVANJA REPUBLIKE HRVATSKE

I.

Prof. dr. sc. VLADIMIR LJUBANOVIĆ imenuje se predsjednikom Komisije za pomilovanja Republike Hrvatske (u daljnjem tekstu: Komisija).

II.

Za članove Komisije imenuju se:

VLADIMIR FABER, državni tajnik u Ministarstvu unutarnjih poslova,

prof. dr. sc. DRAGICA KOZARIĆ KOVAČIĆ,

prof. dr. sc. LJILJANA MIKŠAJ TODOROVIĆ,

mr. sc. BRANKO ZMAJEVIĆ i

NEVA TÖLLE.

III.

Za tajnicu Komisije imenuje se SANDRA KRVAVICA.

IV.

Stupanjem na snagu ove Odluke prestaje važiti Odluka o imenovanju predsjednika i članova Komisije za pomilovanja Republike Hrvatske (»Narodne novine«, broj 47/02) i Odluka o izmjenama i dopunama Odluke o imenovanju predsjednika i članova Komisije za pomilovanja Republike Hrvatske (»Narodne novine«, broj 36/05).

V.

Ova Odluka stupa na snagu danom donošenja.

Klasa: 703-01/10-02/01

Urbroj: 71-05-03/1-10-1

Zagreb, 9. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 78/2010-2241
## Odluka o osnivanju Konzulata Republike Hrvatske u Sultanatu Omanu, sa sjedištem u Muscatu

### NN 79/2010 (24.6.2010.), Odluka o osnivanju Konzulata Republike Hrvatske u Sultanatu Omanu, sa sjedištem u Muscatu

PREDSJEDNIK REPUBLIKE HRVATSKE

2260

Na temelju odredbe članka 98. stavka 2. Ustava Republike Hrvatske, članka 10. stavka 5., članka 17. stavka 2. Zakona o vanjskim poslovima (»Narodne novine«, broj 48/96) i točke I. podtočke 6. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/01, urbroj: 5030109-10-3 od 20. svibnja 2010., kojim je predsjednica Vlade Republike Hrvatske dala prethodni supotpis, donosim

ODLUKU

O OSNIVANJU KONZULATA REPUBLIKE HRVATSKE U SULTANATU OMANU, SA SJEDIŠTEM U MUSCATU

Osniva se Konzulat Republike Hrvatske u Sultanatu Omanu, sa sjedištem u Muscatu, na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Sultanata Omana.

Ova Odluka stupa na snagu danom donošenja.

Klasa: 018-07/10-01/01

Urbroj: 71-05-03/1-07-6

Zagreb, 17. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 79/2010-2260
## Uredba o izmjenama i dopunama Uredbe o Direkciji za korištenje službenih zrakoplova

### NN 79/2010 (24.6.2010.), Uredba o izmjenama i dopunama Uredbe o Direkciji za korištenje službenih zrakoplova

VLADA REPUBLIKE HRVATSKE

2262

Na temelju članka 26. stavka 1. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 17. lipnja 2010. godine donijela

UREDBU

O IZMJENAMA I DOPUNAMA UREDBE O DIREKCIJI ZA KORIŠTENJE SLUŽBENIH ZRAKOPLOVA

Članak 1.

U Uredbi o Direkciji za korištenje službenih zrakoplova (»Narodne novine«, br. 103/2001, 123/2002 i 18/2005) u članku 2. stavak 1. mijenja se i glasi:

»Direkcija radi po nalozima predsjednice/ka Vlade Republike Hrvatske«.

U stavku 2. riječi: »te elemente za određivanje cijene korištenja službenih zrakoplova,«, brišu se.

Iza stavka 2. dodaju se stavci 3., 4. i 5. koji glase:

»Sredstva za obavljanje usluga zračnog prijevoza osiguravaju se u državnom proračunu na pozicijama onih tijela državne vlasti koja koriste usluge zračnog prijevoza koje obavlja Direkcija. Sredstva se osiguravaju razmjerno udjelu koji tijela državne vlasti imaju u korištenju usluga zračnog prijevoza Direkcije.

Tijela državne vlasti koja koriste usluge zračnog prijevoza Direkcije planiraju potrebna sredstva u državnom proračunu na temelju cijene usluga zračnog prijevoza koju utvrđuje Direkcija.

Direkcija cijenu usluga zračnog prijevoza utvrđuje na temelju ukupnih troškova obavljanja zračnog prijevoza (troškovi vezani uz nabavu i održavanje zrakoplova, troškovi amortizacije zrakoplova, troškovi korištenja zrakoplova i dr.).«

Članak 2.

Ova Uredba stupa na snagu osmog dana od dana objave u »Narodnim novinama«.

Klasa: 023-03/10-01/13
Urbroj: 5030102-10-2
Zagreb, 17. lipnja 2010.

Predsjednica
Jadranka Kosor, dipl. iur., v. r.

Uredba, NN 79/2010-2262
## Odluka o granicama vodnih područja

### NN 79/2010 (24.6.2010.), Odluka o granicama vodnih područja

VLADA REPUBLIKE HRVATSKE

2263

Na temelju odredbe članka 31. stavka 2. Zakona o vodama (»Narodne novine« broj 153/2009), Vlada Republike Hrvatske je na sjednici održanoj 17. lipnja 2010. godine donijela

ODLUKU

O GRANICAMA VODNIH PODRUČJA

I.

Ovom Odlukom utvrđuju se granice vodnih područja u Republici Hrvatskoj.

II.

Vodno područje rijeke Dunav obuhvaća dio kopna Republike Hrvatske s kojega sve vode otječu, površinskim ili podzemnim putem, u rijeku Dunav.

Jadransko vodno područje obuhvaća dio kopna Republike Hrvatske, uključujući i otoke, s kojega sve vode otječu, površinskim ili podzemnim putem, u Jadransko more, pripadajuće prijelazne vode, te priobalne vode isključivo u pogledu njihovog kemijskog i ekološkog stanja.

III.

Crta razgraničenja između Vodnoga područja rijeke Dunav i Jadranskoga vodnog područja prirodna je razvodnica sliva Dunava i slivova Jadranskog mora i odnosi se na površinske i podzemne vode.

Razvodnica iz stavka 1. ove točke određena je na temelju rezultata hidroloških i hidrogeoloških istraživanja i ucrtana je na kartografskom prikazu koji je sastavni dio ove Odluke (u daljnjem tekstu: kartografski prikaz).

IV.

Kopnena granica vodnih područja prema drugim državama jest državna granica.

V.

Morska granica Jadranskoga vodnog područja je:

– crta udaljena jednu nautičku milju od ravne polazne crte od koje se mjeri širina teritorijalnog mora Republike Hrvatske u smjeru pučine, te

– crta udaljena jednu nautičku milju od crte niske vode uzduž obala otoka koji se nalaze izvan granica iz podstavka 1. ovoga stavka.

Morska granica Jadranskoga vodnog područja iz stavka 1. ove točke ucrtana je na kartografskom prikazu.

VI.

Kartografski prikaz u digitalnom obliku, kao izvornik, čuva se u Hrvatskim vodama.

VII.

Danom stupanja na snagu ove Odluke prestaje važiti Odluka o utvrđivanju granica vodnih područja (»Narodne novine« broj 109/2008).

VIII.

Ova Odluka stupa na snagu osmoga dana od dana objave u »Narodnim novinama«.

Klasa: 325-01/10-01/03
Urbroj: 5030112-10-1
Zagreb, 17. lipnja 2010.

Predsjednica
Jadranka Kosor, dipl. iur., v. r.

PRILOG

KARTOGRAFSKI PRIKAZ GRANICA VODNIH PODRUČJA U REPUBLICI HRVATSKOJ

![](dodatni/409490.jpg)

Odluka, NN 79/2010-2263
## Odluka o izmjenama i dopunama Odluke o određivanju roba i usluga (nabavnih kategorija) središnje javne nabave

### NN 79/2010 (24.6.2010.), Odluka o izmjenama i dopunama Odluke o određivanju roba i usluga (nabavnih kategorija) središnje javne nabave

VLADA REPUBLIKE HRVATSKE

2265

Na temelju članka 3. Uredbe o Uredu za središnju javnu nabavu Vlade Republike Hrvatske (»Narodne novine«, broj 138/2009), Vlada Republike Hrvatske je na sjednici održanoj 4. lipnja 2010. godine donijela

ODLUKU

O IZMJENAMA I DOPUNAMA ODLUKE O ODREĐIVANJU ROBA I USLUGA (NABAVNIH KATEGORIJA) SREDIŠNJE JAVNE NABAVE

I.

U Odluci o određivanju roba i usluga (nabavnih kategorija) središnje javne nabave (»Narodne novine«, broj 146/2009) u točki I. podtočka 6. mijenja se i glasi:

»6. ELEKTRONIČKE KOMUNIKACIJSKE USLUGE I OPREMA

– usluge u nepokretnoj elektroničkoj komunikacijskoj mreži

– usluge u pokretnoj elektroničkoj komunikacijskoj mreži«

Podtočka 7. briše se.

Podtočka 11. mijenja se i glasi:

»– benzinsko i dizelsko gorivo

– loživo ulje

– ukapljeni naftni plin"

U podtočki 12. alineja 2. briše se.

Podtočka 13. briše se.

Podtočka 14. mijenja se i glasi:

»– univerzalne poštanske usluge

– rezervirane univerzalne poštanske usluge

– ostale poštanske usluge"

U podtočki 15. dodaju se alineje 1. i 2. koje glase:

»– osiguranje od automobilske odgovornosti

– osiguranje imovine"

U podtočki 18. riječi: »U BOCAMA« brišu se.

Podtočka 20. mijenja se i glasi:

»20. TEKUĆE ODRŽAVANJE OBJEKATA U KOJIMA SU SMJEŠTENA SJEDIŠTA POJEDINAČNIH NARUČITELJA«.

Dosadašnje točke 8.-20. postaju točke 7.-18.

II.

U cijelom tekstu Odluke riječi: »središnja tijela državne uprave« zamjenjuju se riječima: »pojedinačni naručitelji« u odgovarajućem padežu.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 330-01/10-01/05

Urbroj: 5030116-10-1

Zagreb, 4. lipnja 2010.

Predsjednica
Jadranka Kosor, dipl. iur., v. r.

Odluka, NN 79/2010-2265
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 79/2010 (24.6.2010.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA I SOCIJALNE SKRBI

2268

Na temelju članka 107. stavka 4. i stavka 6. Zakona o oružju (»Narodne novine« broj 63/07), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10 i 44/10)

Iza rednog broja 222. dodaju se brojevi i riječi:

»223. PREVENTA privatna zdravstvena ustanova za specifičnu zdravstvenu zaštitu, Zagreb, Ozaljska 105.«

Ovo Rješenje stupa na snagu osmog dana od dana objave u »Narodnim novinama«

Klasa: UP/I-500-01/07-05/08

Urbroj: 534-05-1-1/3-10-45

Zagreb, 15. lipnja 2010.

Potpredsjednik Vlade i ministar
zdravstva i socijalne skrbi
mr. Darko Milinović, dr. med., v. r.

Rješenje, NN 79/2010-2268
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 79/2010 (24.6.2010.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA I SOCIJALNE SKRBI

2269

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br.68/03), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10 i 44/10).

U točki I. iza rednog broja 69. dodaju se brojevi i riječi:

» 70. PREVENTA privatna ustanova za specifičnu zdravstvenu zaštitu, Zagreb, Ozaljska 105«.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-05-1-1/3-10-60

Zagreb, 15. lipnja 2010.

Potpredsjednik Vlade
i ministar zdravstva
i socijalne skrbi
mr. Darko Milinović, dr. med., v. r.

Rješenje, NN 79/2010-2269
## Odluka o katastarskoj izmjeri na području Općine Nijemci za dijelove katastarskih općina Apševci, Lipovac, Nijemci i Podgrađe

### NN 79/2010 (24.6.2010.), Odluka o katastarskoj izmjeri na području Općine Nijemci za dijelove katastarskih općina Apševci, Lipovac, Nijemci i Podgrađe

DRŽAVNA GEODETSKA UPRAVA

2274

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE NIJEMCI ZA DIJELOVE KATASTARSKIH OPĆINA APŠEVCI, LIPOVAC, NIJEMCI I PODGRAĐE

1. U svrhu izrade katastra nekretnina i obnove zemljišne knjige na području Općine Nijemci za dijelove katastarskih općina Apševci, Lipovac, Nijemci i Podgrađe provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Cadcom d.o.o., Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Cadcom d.o.o., Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Nijemci za dijelove katastarskih općina Apševci, Lipovac, Nijemci i Podgrađe dužni su do 1. ožujka 2011. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Nijemci za dijelove katastarskih općina Apševci, Lipovac, Nijemci i Podgrađe dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Vukovar – Ispostava Vinkovci i tvrtka Cadcom d.o.o., Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/10-04/03

Urbroj: 541-04-1/3-10-07

Zagreb, 8. lipnja 2010.

Ravnatelj
prof. dr. sc. Željko Bačić, v. r.

Odluka, NN 79/2010-2274
## Zakon o izmjeni Zakona o šumama

### NN 80/2010 (28.6.2010.), Zakon o izmjeni Zakona o šumama

**HRVATSKI SABOR**

**2280**

Na temelju članka 88. Ustava Republike Hrvstake, donosim

**ODLUKU**

**O PROGLAŠENJU ZAKONA O IZMJENI ZAKONA O ŠUMAMA**

Proglašavam Zakon o izmjeni Zakona o šumama, koji je Hrvatski sabor donio na sjednici 18. lipnja 2010. godine.

Klasa: 011-01/10-01/54
Urbroj: 71-05-03/3-10-2
Zagreb, 21. lipnja 2010.

Predsjednik

Republike Hrvatske
**prof. dr. sc. Ivo Josipović**, v. r.

ZAKON

O IZMJENI ZAKONA O ŠUMAMA

Članak 1.

U Zakonu o šumama (»Narodne novine«, br. 140/05., 82/06. i 129/08.) u članku 62. stavak 2. mijenja se i glasi:

»(2) Naknada iz stavka 1. ovoga članka plaća se u visini 0,0525% od ukupnog prihoda i uplaćuje se na poseban račun Trgovačkog društva za namjene iz članka 64. ovoga Zakona, tromjesečno i po završnome računu.«

Članak 2.

Ministar nadležan za poslove šumarstva uskladit će Pravilnik o načinu obračuna, obrascima i rokovima uplate naknade za korištenje općekorisnih funkcija šuma (»Narodne novine«, br. 22/07.) s odredbama ovoga Zakona u roku od 15 dana od dana stupanja na snagu ovoga Zakona.

Članak 3.

Ovaj Zakon objavit će se u »Narodnim novinama«, a stupa na snagu 1. srpnja 2010.

Klasa: 321-01/10-01/01

Zagreb, 18. lipnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 80/2010-2280
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o sudjelovanju oružanih snaga Republike Hrvatske u provedbi manifestacije "Tragovima pradjedova"

### NN 80/2010 (28.6.2010.), Odluka o sudjelovanju oružanih snaga Republike Hrvatske u provedbi manifestacije "Tragovima pradjedova"

HRVATSKI SABOR

2281

Na temelju članka 6. stavka 2. podstavka 6. Zakona o obrani (»Narodne novine«, br. 33/02., 58/02., 76/07. i 153/09.) i članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, broj 33/02.), na prijedlog Vlade Republike Hrvatske, Hrvatski sabor na sjednici 18. lipnja 2010. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U PROVEDBI MANIFESTACIJE »TRAGOVIMA PRADJEDOVA«

I.

Oružane snage Republike Hrvatske sudjelovat će u provedbi manifestacije »Tragovima pradjedova« koja će se održati u lipnju 2010. godine na način da će ratni brod Hrvatske ratne mornarice pratiti lađu i veslače tijekom plovidbe na putu od luke Ploče do luke Termoli u Talijanskoj Republici.

II.

Odluku o upućivanju pripadnika Oružanih snaga Republike Hrvatske koji će sudjelovati u aktivnosti iz točke I. ove Odluke donijet će Predsjednik Republike Hrvatske na prijedlog ministra obrane.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 620-03/10-01/02

Zagreb, 18. lipnja 2010.

HRVATSKI SABOR

Predsjednik Hrvatskoga sabora
Luka Bebić, v. r.

Odluka, NN 80/2010-2281
## Pravilnik o izmjenama i dopunama Pravilnika o uvjetima kojima moraju udovoljavati veterinarske organizacije, veterinarska praksa i veterinarska služba u sustavu provedbe veterinarske djelatnosti

### NN 80/2010 (28.6.2010.), Pravilnik o izmjenama i dopunama Pravilnika o uvjetima kojima moraju udovoljavati veterinarske organizacije, veterinarska praksa i veterinarska služba u sustavu provedbe veterinarske djelatnosti

MINISTARSTVO POLJOPRIVREDE, RIBARSTVA I RURALNOG RAZVOJA

2283

Na temelju članka 42. stavka 6., članka 89. stavka 5., članka 93. stavka 6., članka 95. stavka 5. i stavka 8., članka 102. stavka 3. i članka 109. stavka 3. Zakona o veterinarstvu (»Narodne novine«, broj 41/07) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O UVJETIMA KOJIMA MORAJU UDOVOLJAVATI VETERINARSKE ORGANIZACIJE, VETERINARSKA PRAKSA I VETERINARSKA SLUŽBA U SUSTAVU PROVEDBE VETERINARSKE DJELATNOSTI

Članak 1.

U Pravilniku o uvjetima kojima moraju udovoljavati veterinarske organizacije, veterinarska praksa i veterinarska služba u sustavu provedbe veterinarske djelatnosti (»Narodne novine« broj 45/09) u članku 54. stavku 1. broj godine »2010.« zamjenjuje se s brojem godine »2011.«.

Članak 2.

Članak 55. mijenja se i glasi:

Veterinarskim organizacijama kojima su povjereni poslovi javnih ovlasti po obavljenim natječajima na temelju odredaba Zakona o veterinarstvu (»Narodne novine«, broj 41/07) i koje su započele akreditacijski postupak do 30. lipnja 2010. godine mogu se povjeriti poslovi službenih kontrola kao kontrolnim tijelima bez objavljivanja novog natječaja, ako ispune uvjete iz članka 46. ovoga Pravilnika do 31. prosinca 2011.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/149

Urbroj: 525-06-1-0249/10-3

Zagreb, 17. lipanj 2010.

Ministar
Petar Čobanković, v. r.

Pravilnik, NN 80/2010-2283